หุ้นดาวโจนส์ปิดบวก 21.05 จุด
ดัชนีดาวโจนส์ตลาดหุ้นนิวยอร์กปิดบวก 21.05 จุดที่ 14,839.80 จุด ข้อมูลเศรษฐกิจสหรัฐสดใส หนุน
1 พ.ค. 2556

ดัชนีดาวโจนส์ตลาดหุ้นนิวยอร์กปิดบวก 21.05 จุดที่ 14,839.80 จุด ข้อมูลเศรษฐกิจสหรัฐสดใส หนุน
ดัชนีเฉลี่ยอุตสาหกรรมดาวโจนส์ปิดที่ 14,839.80 จุด เพิ่มขึ้น 21.05 จุด หรือ 0.14% ดัชนี Nasdaq ปิดบวก 21.77 จุด หรือ 0.66% แตะที่ 3,328.79 จุด และดัชนี S&amp;P 500 ปิดบวก 3.96 จุด หรือ 0.25% แตะที่ 1,597.57 จุด
ตลาดหุ้นนิวยอร์กปรับตัวขึ้นขานรับข้อมูลเศรษฐกิจที่สดใสของสหรัฐ โดยคอนเฟอเรนซ์ บอร์ด เปิดเผยว่า ความเชื่อมั่นของผู้บริโภคสหรัฐปรับตัวขึ้นมากกว่าที่มีการคาดการณ์กันไว้ โดยดีดตัวขึ้นสู่ระดับสูงสุดในรอบ 5 เดือนในเดือนเม.ย. จากที่ลดลงในเดือนมี.ค. สะท้อนให้เห็นว่ามุมมองของชาวอเมริกันที่มีต่อเศรษฐกิจและรายได้ส่วนบุคคลปรับตัวดีขึ้น
นักลงทุนจับตาดูการประชุมของธนาคารกลางสหรัฐ (เฟด) ในสัปดาห์นี้ โดยมีการคาดการณ์ว่าเฟดจะยังคงเดินหน้าโครงการซื้อพันธบัตรวงเงิน 8.5 หมื่นล้านดอลลาร์ต่อเดือน